google/wiki40b huggingface dataset:
Rumyanabreen

Rumyanabreen (bulgarsk ледник Румяна, ‘Lednik Rumyana’) er en 11km lang og 4 km bred isbre på østsiden av  det sentrale Sentinel Range i Ellsworth Mountains i Antarktis, som ligger nordvest for Pattonbreen. Den drenerer i  østsiden av Mount Giovinetto og nordsiden av Evans Peak og flyter nordøstover og sammen med Ellenbreen nord for Mount Jumper.
Isbreen er kalt opp etter den bulgarske kvinnelige opprørslederen Rumjana Vojvoda (1800-tallet).
Larne Harbour Police

Larne Harbour Police er en britisk politistyrke med ansvar for havnen i Larne i Nord-Irland. Kontrollorganet for styrken er Police Ombudsman for Northern Ireland.
Genèvesjøen

Etymologi

Det franske navnet for Genfersjøen, Lac Léman, stammer fra kelterne. Navnet betydde «vannet mellom fjellene». Senere ga romerne innsjøen navnet Lacus Lemanus.
En annen teori om navnet er at den greske geografen Strabon i år 63 f.kr. noterte at sjøen hadde blitt kalt limnê i flere århundrer; et navn som bare betyr «sjø» på gresk. Gallerne i romerriket oversatte dette siden til Lemanus. Navn som «Lausannesjøen» dukket opp i det andre århundre; «Genfersjøen» dukket opp på et langt senere tidspunkt i tiden rundt reformasjonen. Innbyggerne i Vaud og Savoie har imidlertid alltid brukt navnet Léman om innsjøen.
Leiopus

Utseende

Små til middelsstore, brun- eller gråaktige trebukker. Antennene er lange, særlig hos hannene. Pronotum er nærmest tønneformet med en liten pigg litt bakenfor midten av siden. Dekkvingene er gjerne brune med et lysgrått tverrbånd.

Levevis

Larvene lever i død ved av løvtrær.

Utbredelse

Slekten har en holarktisk utbredelse.
Alu Alkhanov

Biografi

Han ble født i Kasakhstan. Senere kom familien tilbake til Tsjetsjenia. Han avsluttet politiskolens transportlinje i Mogilev. Etter militærtjeneste begynte han å jobbe i politiet i 1984. Han avsluttet politihøyskolen i Rostov etterpå og ble ansatt som assisterende direktør for transport avdelingen i Tsjetsjenia. I april 2003 ble han ansatt av Akhmad Kadyrov som innenriksminister. Etter at Akhmad Kadyrov ble drept 9. mai 2004, fikk han hjelp av Kreml for å nominere sitt kandidatur til president. I politisk valg i august 2004 fikk han 85,25 %. Observatører fra EU rapporterte om grove uregelmessigheter i valget.
Eikebarkmåler

Utseende

En middelsstor (vingespenn 33 – 37 mm), slank, grå måler. Hannen har fjærformede antenner. Som mange andre barkmålere varierer den mye i utseende, men den kan vanligvis kjennes igjen på at den har en kvadratisk, mørk flekk midt på forvingens ytterkant. Vingene er vanligvis lys grå, med et buet, mørkere tverrbånd nær roten på forvingen. Den kan ha flere tverrbånd i forvingens ytterste del men disse er ofte ganske utydelige. Larven er naken, lang og tynn, rødbrun på farge.

Levevis

Arten lever i skog, der larvene kan finnes på mange forskjellige busker og trær, også bartrær. De voksne målerne flyr om natten i april – juni og kommer gjerne til lys.

Utbredelse

Arten finnes i Europa. I Norge er den sjelden og er bare kjent fra kysten vestover til Vest-Agder. Den var tidligere på den norske rødlisten men er tatt ut i den siste utgaven fra 2006 ().
Stjerneborg

Stjerneborg var et astronomisk observatorium som den danske astronomen Tycho Brahe fikk bygd på øya Hven (Hveen) i Øresund da han ikke lenger fant Uranienborg tilstrekkelig for observasjoner av stjernehimlen.

Historie

Brahe ønsket større nøyaktighet for instrumentene, og ville beskytte dem mot vær og vindkast, og samtidig plassere dem på solide fundamenter. I 1584 anla han derfor rett overfor Uranienborg, Stjerneborg. Dette nye observatoriet var bygd under jorden, men med kupler og tak som kunne åpnes. Observasjonslukene ble kun åpnet under observasjoner. Dermed oppnådde man større nøyaktighet under målinger, samt hadde bedre kontroll over temperatursvingningene, hvilket igjen bidro til mere nøyaktige observasjoner.
Stjerneborg hadde 5 såkalte krypter, der instrumentene til observasjoner sto permanent oppstilt. Midt mellom kryptene var det et enkelt kvadratisk rom, et hypocaustum, hvilket var et oppvarmet rom som ble benyttet til å analysere de foretatte observasjonene. Det fantes også arbeidsværelse og soverom hvor man kunne studere og kontemplere over observasjonene. Noen av byggestenene kom fra Selje kloster.

Forfall

Tycho Brahe tok med seg instrumentene da han gikk i eksil hos keiser Rudolf II i Prag, og det finnes lite igjen av dem i dag. De lokale bøndene fikk av Christian IV, som hadde et heller kjølig forhold til Tycho, lov til å forsyne seg av stenmaterialet. De to borgene forfalt temmelig hurtig, og ble etter hvert begravd i sand. 
Stjerneborg og Urianienborg ble utgravd på 1950-tallet. Man kan i dag gå ned i og oppleve de underjordiske restene av Stjerneborg sammen med et multimedieshow, som gir et bud på hvordan en natt med stjerneobservasjoner kan ha artet seg på Tychos tid. 
Like i nærheten kan man se et gjenskapt omriss av det gamle Uranienborgs murer. I den tidligere Allehelgenskirken fra begynnelsen av 1900-tallet, finnes et Tycho Brahe-museum. Det viser Hvens astronomiske storhetstid, da mange av verdens største astronomer besøkte øya, inklusiv Tychos vitenskapelig interesserte søster, Sophie.
Idiot

Idiot er et ord som kommer fra gresk ἰδιώτης (idiōtis), «en person som ikke er interessert i politikk», «en person uten yrkeskunnskaper» eller «en vanlig innbygger», fra ἴδιος (idios), «egen», «privat». Ordets latiniserte form er idiota, «ordinær person», i vulgærlatin utviklet det seg imidlertid til å betegne en «uutdannet eller uvitende person». Ordets moderne betydning og form stammer fra gammelfransk idiote. Det relaterte ordet idioti kan ha blitt dannet i analogi til ord av typen profeti (fra profet). Ordet har kognater i mange andre språk.

Legebetegnelse

I Norge var idiot en medisinsk betegnelse brukt av leger i gamle dager på personer som ble ansett for å være tilbakestående.
Mennesker med lærevansker, skrivevansker eller lignede former for problemer fikk ofte denne betegnelsen. En idiot ble ansett for å være uhelbredelig og bortkastet å bruke tid og ressurser på. Da de første IQ-testene kom på 1930-tallet, fikk personer med IQ lavere enn 60 den medisinske betegnelse idiot, men en med IQ 60–70 ble kalt imbesill osv. Som regel var det psykisk utviklingshemmede som havnet i den kategorien.
Ordet blir i dag brukt som en nedsettende fornærmelse mot folk som gjør eller sier noe mindre intelligent.
Bildedelingssystem

Et bildedelingssystem er en tjeneste som lar brukere dele bilder på sosiale medier. Sosiale medier som Pinterest, Facebook, Twitter, Snapchat har alle bildedelingssystemer. Det finnes flere måter å dele bildene på. De kan enten deles i album eller med statusoppdateringer på medier som Facebook og Twitter, , som på Snapchat hvor brukeren kan sette en tidsgrense for hvor lenge mottakerne kan se bildet de har sendt, inntil 10 sekunder, før bildet forsvinner. eller Flickr hvor brukeren kan lage album og som kan brukes som en bildelagringsenhet. 
Det finnes også tjenester som Instagram eller Pinterest der brukeren kan laste opp bilder eller dele bilder på sin egen profil, for å deretter få andre brukere til å enten «like» sitt bilde eller få andre til å kommentere det.

Historie

De første bildedelingssystemene kom i midten av 1990-årene. Men da var dette hovedsakelig bare ment for å vise frem de bildene man hadde tilgjengelig, og ikke for å dele og la andre bruke de bildene du selv hadde tatt. Noen av de første nettsidene som tilbyde bilde delingtjenester var Webshots, SmugMug, Yahoo!Photos og Flickr. Flickr blir sett på som en av de første eksemplene på Web 2.0. Etterhvert har tjenester som Facebook, Twitter, Instagram og Pinterest vokst fram.

Rettigheter

Mange av de sosiale mediene som tilbyr bildedeling selger brukerinformasjon om brukerne sine til ulike bedrifter om hva brukeren liker, bilder og lignende.
Policy Planning Staff

Policy Planning Staff, politikkplanleggingsstaben, også kalt Policy Planning Council, er en myndighet som tilhører det amerikanske utenriksdepartementet. Denne ble grunnlagt i 1947 av George F. Kennan på anmodning av den daværende utenriksministeren George C. Marshall med det formål å gi «uavhengig politisk analyse og rådgivning til utenriksministeren». Den første arbeidsoppgaven var å utforme Marshallplanen.
Blant tidligere leder av PPS finner man George F. Kennan, Paul Nitze og Richard N. Haass. Nåværende leder er Anne-Marie Slaughter.
Bitburg

Historie

Navnet Bitburg stammer fra det keltiske stedsnavnet Beda. Beda oppstod for ca. 2 000 år siden i Søreifel som en bosetning langs handelsrutene mellom Lyon og Köln. Stedet var en del av Romerriket, og blir nevnt i romerske kilder som Beda Vicus. Romerne utvidet bosetningen til et veifort i år 330.
I det 8. århundre ble stedet tatt over av frankerne, og i 1262 ble Bitburg gitt byrettigheter. I tidlig middelalder tilhørte Bitburg jarledømmet Luxembourg, som ble et hertugdømme i 1354. I 1443 overtok huset av Valois-Burgund byen. I 1792 ble byen satt under fransk administrasjon, og etter napoleonskrigene ble byen i 1815 overlatt til den prøysiske Rhin-provinsen. Siden 1815 har Bitburg vært Kreisstadt (distriktshovedstad).
Mellom 1944 og 1945 ble 85 % av byen ødelagt av bombing og artilleri. Etter krigen etablerte først franskmennene en militærbase; den ble siden overtatt av amerikanerne som bygde en flybase. Basen ble nedlagt i 1994.

Næringsliv

Byens landemerke og mest kjente virksomhet er bryggeriet Bitburger Brauerei.

Transport

Jernbanestasjonen i Bitburg er del av Eifelbanen mellom Köln (Hürth-Kalscheuren) og Trier (Ehrang).
Christian Krohg

Livet

Christian Krohg var sønn av jurist og kongelig fullmektig Georg Anton Krohg (1817–73) og danskfødte Sophie Amalie (Amalia) Holst. Han var sønnesønn av statsråd Chr. Krohg (1777–1828). Christian og hans fire søstre ble morløse i 1860. Farens søster, Marie Krohg, kom i morens sted og ble en viktig person i Christian Krohgs liv. Han valgte å følge farens formaning om å studere juss, selv om hans ønske var å bli maler. Christian fulgte undervisning på Tegneskolen parallelt med jusstudiene.
Faren døde i 1873, og da Christian i 1873 hadde fullført juridikum, reiste han sammen med Eilif Peterssen til Die Grossherzoglich Badische Kunst-Schule i Karlsruhe, hvor han hadde Hans Gude og Karl Gussow som lærere. Etter et år der fortsatte han høsten 1875 sine studier ved Königliche Akademie der bildenden Künste i Berlin, hvor Gussow hadde overtatt et professorat. I Berlin møtte han blant andre Max Klinger og Georg Brandes, som ga avgjørende impulser for Krohgs utvikling som naturalistisk kunstner.
Hans offentlige debut kom i 1876 med bildet Et farvel. Sommeren 1879 reiste han første gang til Skagen, hvor han snart ble en av de sentrale i gruppen kjent som Skagenmalerne. Han besøkte siden Skagen 1882–84 og 1888.
Krohg arbeidet i Paris 1881–1882, og ble der eksponert for impresjonistene, Edouard Manet og Gustave Courbet. Han oppholdt seg senere i Paris 1901–1909, hvor han fra 1902 underviste ved Académie Colarossi.
Han giftet seg i 1888 med Oda Krohg (1860–1935); sammen hadde de da datteren Nana (1885-1974), og fikk i 1889 sønnen Per Krohg (1889–1965).
Christian Krohg var den første professor og direktør ved Statens kunstakademi (1909–25). Gjennom hele sin karriere deltok han aktivt i kunstnernes organisasjonsarbeid. Han var med og etablerte Høstutstillingen, og han var formann i Bildende Kunstneres Styre 1907–1925. Han fortsatte å male helt fram til hans død i 1925. Hans siste selvportrett, Ved vinduet,  ble malt samme år som han døde. Kristian og Oda Krogh er gravlagt sammen i Æreslunden i Vår Frelsers gravlund i Oslo.

Kunst

Inspirert av realismens ideologer valgte han hovedsakelig motiver fra hverdagslivet, ofte fra dets mørke sider. Særlig kjent er hans malerier av prostituerte.
Krohgs kraftige og likefremme stil gjorde ham til en av de førende skikkelser i bevegelsen i naturalisme, som er karakteristisk for norsk kunst i denne perioden. Krohg var en av de sentrale skagenmalerne, og gjennom sine opphold på Skagen, hvor han ankom første gang i 1879, fikk han betydning for Anna Ancher og Michael Ancher.
I løpet av karrieren produserte Krogh nærmere 50 selvportrett.

Forfatter

Christian Krohg var journalist i avisen Verdens Gang 1890–1910.
Han skrev den naturalistiske romanen Albertine (1886) som handler om prostitusjon på slutten av 1800-tallet. Denne boken vakte stor oppsikt og ble beslaglagt av politiet. I 1888 fikk han også trykt novellen «Hos Bernine» i det danske tidsskriftet Ny Jord; i tidsskriftets første bind.
Deir Ammar oljekraftverk

Deir Ammar oljekraftverk, også kjent under navnet Beddawi, er et kombinert gasskraftverk og oljekraftverk i Libanon. Det har en installert produksjonskapasitet på 435 MW, fordelt på 2 turbiner. Anlegget ble påbegynt omkring 1995, fikk første turbin installert i 1998 og stod ferdig i 2002. Brenselkilden er naturgass og gassolje.
St. Olav forlag

St. Olav forlag er et forlag som eies av Oslo katolske bispedømme. Det gir ut bøker med katolsk innhold i samarbeid med Solum Forlag, som står for driften.
Forlaget ble grunnlagt i 1846, tre år etter at Den katolske kirke igjen ble tillatt i Norge. Dermed er det et av Norges eldste forlag.
Bøkene distribueres gjennom Sentraldistribusjon.
107. bakke-til-bakke-missilbrigade

107. bakke-til-bakke-missilbrigade (russisk 107-я ракетная бригада) er en russisk missilbrigade underlagt 35. kombinerte armé i Østre militærdistrikt. Brigaden er forlagt til Birobidzjan.
Organiseringen av brigaden kan være standard bakke-til-bakke-missilbrigade med Iskander
Mecysmaucheniidae

Utseende

Små edderkopper med høyt hvelvet forkropp. De har seks eller åtte øyne, som er gruppert med ett eller to par i midten (rett bak hverandre om det er to par) og ett par på hver side. Chelicerene er lange og slanke, med pigger på innsiden og forholdsvis korte giftklør. Bakkroppen er eggformet. Beina er forholdsvis korte og spinkle.

Levevis

Disse edderkoppene bygger ikke fangstnett, men er jegere som jager aktivt etter bytte. De tar gjerne andre edderkopper men er ikke ensidig spesialisert på dette som slektningene Archaeidae.

Utbredelse

De fleste av artene lever i Argentina og Chile, men det finnes også tre arter på New Zealand.
Eupyrrhoglossum

Utseende

Middelsstore (vingespenn 50-75 millimeter), svært kraftige, brunlige svermere. Kroppen er kort sylindrisk. Kroppen og forvingene er mørkt gråbrune, bakvingene gule og svarte.

Levevis

Larvene lever på planter i maurefamilien (Rubiaceae). De voksne svermerne flyr om dagen, da de henger svirrende foran blomstene de besøker.

Utbredelse

Slekten er utbredt i Mellom- og Sør-Amerika.
Fan Ji

Fan Ji (kinesisk: 樊姬, pinyin: Fán Jī; død formodentlig i Jingzhou i Kina) var hustru til den kinesiske kong Zhuang av Chu. Hun levde omkring 600 f.Kr., i vår- og høstannalenes tid. 
Gjennom århundrene er hun blitt fremholdt som forbilde for kinesiske kvinner.
Den kinesiske tradisjonelle historiografi priser henne for hennes dyd og visdom. Slik var hun en mektig støtte for sin mann og hjalp ham med å konsolidere riket. Det var på kong Zhuangs tid at Chu-riket var på sitt sterkeste, og han regnes som en av de fem hegemoner (de fem fremste herskerne) i vår- og høst-perioden. 
Det er en biografi i henne i det klassiske verket Lienü Zhuan av Liu Xiang og i det gamle historieverket Hou Hanshu. Hennes historie gjenfortelles også i en sang for qin kalt Lienü Yin - selve teksten er gått tapt, men man vet at hun omtales fra overleverte lister. Det er også mange dikt om henne, og en minnetekst ved hennes grav (etter overleveringen) i provinsen Hubei.
Benjamin (navn)

Kjente personer med navnet

Personene i listene er ordnet kronologisk etter fødselsår.
Institute of Electrical and Electronics Engineers

Historie

IEEE og dens forgjengere AIEE (American Institute of Electrical Engineers) og IRE (Institute of Radio Engineers) kan spores tilbake til 1884.  De to organisasjonene ble vedtatt sammenslått i 1961, og gjennomførte dette i 1963.

I Norge

IEEE Norway Section ble stiftet i 1963. Ved inngangen av 2005 har IEEE Norway Section 791 medlemmer.  Styret velges hvert annet år.  Seksjonen har avdelinger (eller chapters) i Trondheim, Oslo og Stavanger.
Beaver gasskraftverk

Beaver gasskraftverk er et varmekraftverk i Columbia County i staten Oregon, USA. Anlegget har en installert produksjonskapasitet på 529 MW fordelt på 8 turbiner, herav 7 gassblokker på 68 MW hver og en gassblokk på 168 MW. Operatør er energiselskapet Portland General Electric Co. 
Kraftverket stod ferdig utbygd i 1974, med senere utbygginger i 2001. Brenselkilden er naturgass.
Ordentliche Gerichtsbarkeit

Ordentliche Gerichtsbarkeit (også: Justizgerichtsbarkeit) er de alminnelige domstoler i Tyskland som behandler straffesaker eller rettstvister mellom borgerne.

Etymologi

Begrepet ordentliche eller egentlige domstoler stammer fra det 17. århundret da sivil- og strafferettsdomstoler var satt med uavhengige dommere. Forvaltningssaker ble avgjort av forvaltningen selv. Det å gå «rettens vei» var det med andre ord det samme som å gå til domstolen, mens den som klagde på forvaltningsavgjørelser fikk sine saker avgjort ved forvaltningsmessig klagebehandling.
I Tyskland er det siden opprettet en rekke spesialdomstoler for henholdsvis arbeidsrett, sosialrett, skatterett, forvaltningsrett og forfatningsrett. Disse domstoler settes idag også som uavhengige (ordentlige) domstoler. Forsåvidt er det ikke lenger noen forskjell på domstolene i Tyskland. Imidlertid er begrepet Ordentliche Gerichtsbarkeit beholdt for den alminnelige delen av rettssystemet og må avgrenses mot spesialdomstoler.
Sleivdal

Sleivdal er en norsk tegneserie, skrevet og tegnet av Ivan Emberland og Øyvind Sveen. Serien ble første gang sett på trykk i fotballbladet BOING høsten 1995. BOING byttet i 2013 navn til KICKERZ, og Sleivdal dukker fortsatt opp i hvert nummer til og med desember 2015. I Sleivdal møter du verdens aller labreste fotballag, og serien kommer i tillegg ut som album, julehefter og avisstriper (se utgivelser nederst). Siden februar 2006 gikk serien også i Sverige (som BK Slarvhult), først i svenske BOING, så i Forza Fotboll, og så i svenske KICKERZ. I Finland fikk Sleivdal fire sesonger på trykk (som FC Hutivaara). 
I 2016 kom hardcover-boken SLEIVDAL IL - Tabellen er lang! ut på Kolofon Forlag. 
Høsten 2019 kom albumet Sleivdal IL - Føre VAR ut på Egmont.

Historien

En kvart mannsalder har gått siden trenerfantomet Hallvar Thorkildsen og hans disipler i bygdeklubben Sleivdal IL tok steget opp i eliteserien i fotball. Likevel har Sleivdal idag fortsatt færre resultater å vise til enn portugisisk bandy, uten at Thorkildsen har vurdert å trekke seg. Motivasjonen er fortsatt rødglødende til stede, og i tøffe stunder er det godt å vite at du disponerer en spillerstall som glatt passerer som grove syndebukker hos selv den mest velvillige. Keeperveteranen Ola Bøg Rises har plasseringsevnen til en snøblind kongepingvin og en redningsprosent som ville gjort letemannskapene i Røde Kors nærmest til mordere, mens klareringsprosenten til backen Albin Somnia ville lagt ned Kripos på timen. Midtbanen ødelegges av droget Martin Hval, mens angrepene spoleres av Goliat Siklesæter. Kantspilleren er sjansebrenner av format, og er nærmere en nobelpris i fysikk enn sin første scoring i Sleivdal-trøya. Og Siklesæter eier ikke fysikk. Det blir snaut med poeng av sånt.
En gjennomgående gag i serien er at klubben aldri rykker ned, men redder plassen i Tippeligaen hver høst på de villeste utenomsportslige måter.

Sleivdal i KICKERZ

Episoder i samtlige KICKERZ/BOING-blader fra nr. 8/1995 - 12/2015.

Brettspill og leketøy

Balljakten! (2005), 
Balljakten 2 (2009)
Individuelle plastfigurer av Hallvar Thorkildsen + hele førsteelleveren (ca. 2007)

Striper

På trykk i KICKERZ skoledagbøker og KICKERZ-bladet, og i diverse norske aviser, bl.a. Bergensavisen, Troms Blad, Byavisa Drammen, Byavisa Tønsberg, Bodø Nu, Østfoldavisen, avis1, og Sleivdalposten m.fl. Trykkes stadig i tippeavisa TIPS.
Pfalz-Zweibrücken

Historisk overblikk

Pfalz-Zweibrücken ble etablert som eget fyrstedømmet i 1444 da Stefan, pfalzgreve av Simmern-Zweibrücken delte sitt territorium mellom sine to sønner. Ludvig I fikk hertugdømmet Zweibrücken og grevskapet Veldenz.
Hertugdømmet Pfalz-Zweibrücken sluttet å eksistere i 1801 da det ble annektert av Frankrike. Etter Wienerkongressen i 1815, ble det gitt tilbake til den siste hertugen, kong Maximillian av Bayern, som slo det sammen med de øvrige bayerske områdene på den andre (østlige) siden av Rhinen og dannet Rheinpfalz, den sørlige delen av dagens Rheinland-Pfalz.
Arne Dybfest

Vilhelm Solheims selvmord og Dybfests død på havet

I 1892 kom Dybfest i Kristiania-avisenes søkelys etter den yngre vennen Vilhelm Solheims selvmord på Hovedøya. Dybfest hadde  fulgt Solheim til bryggene før han ble rodd over til Hovedøya, og ble derfor beskyldt for å ha hjulpet Solheim i planleggingen av selvmordet. Saken ble også undersøkt av politiet, som forberedte en tiltale mot Dybfest. På dette tidspunktet reiste Dybfest til Bergen for å bo hos noen venner.
Samme sommer omkom Dybfest under en båttur utenfor Bergen. Dybfests venn Peter Egge har skildret episoden i sin erindringsbok Minner fra barndom og ungdom, og skriver at han fikk detaljene fra et øyenvitne. Ifølge Egge var det fire eller fem menn ombord i båten, som seilte i frisk bris utenfor Brattholmen fyr da Dybfest kom i krangel med rormannen. Dybfest ga mannen en ørefik, hvorpå rormannen svarte at han ville melde Dybfest til politiet. Dybfest sprang da over bord, og ble liggende i vannet med hodet over vannet. Båten snudde for å redde ham, men kom så nær at baugen støtte mot hodet hans. Dermed dukket Dybfest under og forsvant.
Canadian Professional Golfers' Association

Canadian Professional Golfers' Association (CPGA) er et canadisk idrettsforbund for profesjonelle golfspillere. Organisasjonen ble grunnlagt i 1911 og representerer over 3000 klubbproer og turneringsspillere. CPGA arrangerer Canadatouren for profesjonelle turneringsspillere.
Clayton M. Christensen

Karriere

Før han begynte ved fakultetet på Harvard Business School (HBS) i 1992, jobbet Christensen for Boston Consulting Group. Senere fungerte han som formann og president i Ceramics Process Systems Corporation (nå CPS Holdings), et selskap han var med på å starte med flere MIT-professorer i 1984. I 2000 grunnla han Innosight LLC, et konsulentfirma og opplæringsfirma som beskriver seg som "fokus på idéskaping, strategi utvikling, kommersialisering og nyskapende prosessutvikling." Sammen med sine kolleger ved Innosight lanserte han i 2005 Innosight Ventures, et ventureselskap fokusert på å investere i India. I 2007, etter ha fulgt prosessene tett i seks år, var han med på å grunnlegge Rose Park Advisors LLC (oppkalt etter området i Salt Lake City der han vokste opp), et investeringsselskap som anvender hans forskning som en investeringsstrategi.
Han sitter i styret i Tata Consultancy Services (NYSE: TCS), Franklin Covey (NYSE: FC), og Vanu, Inc. Han gjorde tjeneste som misjonær for Jesu Kristi kirke av siste dagers hellige i Republikken Korea (1971–1973). Han jobbet som konsulent og prosjektleder ved Boston Consulting Group (BCG) (1979–1984). Han var sentral i grunnleggelsen av firmaets rådgivningspraksis innen praktisk produksjonsstrategisk rådgivning. Han tok permisjon fra BCG å delta i programmet White House Fellows (1982–1983) som assistent for USAs transportministre Drew Lewis og Elizabeth Dole.
Taekwondo under Stillehavslekene 2003

Taekwondo under Stillehavslekene  2003. Taekwondo var en av flere sporter som var med i de tolvte stillehavslekene som ble arrangert i Suva på Fiji i perioden 28. juni til 12. juli 2003. Det var fjerde gangen som taekwondo var med på programmet under stillehavslekene. Tahiti ble beste nasjon med seks gullmedaljer foran Ny-Caledonia med tre.